**Aprobat,**

Coordonator proiect/ Director,

Pr. prof. Marian DOBRESCU

**METODOLOGIE**

**privind organizarea și desfășurarea concursului de selecție a elevilor din grupul țintă al proiectului Erasmus+ KA121-VET, cu nr. 2024-1-RO01-KA121-VET-000235059**

**I. Dispoziții generale:**

**Art. 1** Prezenta metodologie este elaborată de Liceul de Arte “Bălașa Doamna”, Târgoviște, în conformitate cu prevederile reglementărilor în vigoare.

**Art. 2** Scopul acestei metodologii este de a organiza selecția elevilor din grupul țintă al proiectului Erasmus+ KA121-VET, cu nr.2024-1-RO01-KA121-VET-000235059.

**Art. 3** Prezenta metodologie se adresează **elevilor din clasa a XI-a A - profil Muzică, elevilor din clasa XI-a B - profil Arte plastice și elevilor din clasa a XI-a C - profil Arhitectură,** din Liceul de Arte “Bălașa Doamna” Târgoviște, care doresc să se înscrie la concursul de selecție, în proiectul de mobilități de tip Erasmus+ KA121-VET, cu durata de 15 luni, ce se va derula în perioada 30.06.2024 – 31.08.2025.

**Art. 4** Selecțiaelevilor participanți se va realiza prin concurs, pe baza prezentei metodologii elaborate și aprobate de către echipa de management a proiectului, precum și în Consiliul de Administrație.

**II. Documente de referință:**

1. Legea Învățământului Preuniversitar – 198/2023 cu modificările și completările ulterioare;
2. Apelul național la propuneri de proiecte 2024;
3. Apelul european 2024 pentru propuneri de proiecte în Programul Erasmus+;
4. Ghidul candidatului;
5. Ghidul Programului Erasmus+ 2024;
6. Contractul de finanțare în cadrul programului Erasmus+, Acțiunea-cheie 1, a proiectului cu nr.2024-1-RO01-KA121-VET-000235059;
7. Formularul de candidatură pentru acreditare în domeniul „Formare Profesională (VET)”;
8. Anexa I la formularul de acreditare în domeniul „Formare Profesională (VET)”.

**III. Organizarea și desfășurarea procesului de selecție**

**Art. 5** Etapele selecției sunt:

1. Anunțul de selecție, diseminarea proiectului şi a informațiilor cu privire la procesul de selecție;
2. Înscrierea candidaților, prin încărcarea documentelor la adresa <https://forms.gle/KPEBuPKESRtrBfec8> :

a) a tuturor documentelor din dosarul personal;

b) a prezentării Power Point prin intermediul căreia să fie promovată oricare dintre specializările Liceului de Arte „Bălașa Doamna” Târgoviște (o singură specializare).

Includerea în prezentări a unor materiale copiate din alte surse (cu excepția fotografiilor) atrage după sine eliminarea din competiție, în etapa de analiză a candidaturii, respectiv în momentul în care este descoperit elementul copiat.

**Condiții eliminatorii:**

*Existența a două sau mai multe prezentări cu conținut identic în proporție mai mare de 10% atrage după sine eliminarea candidaturilor respective*.

*Existența a două sau mai multe prezentări cu conținut similar în proporție mai mare de 25% atrage după sine eliminarea candidaturilor respective*.

*Nerespectarea drepturilor de autor (menționarea sursei de unde au fost preluate imagini sau texte, respectiv neindicarea faptului de a cita un text și/ sau a sursei textelor preluate) atrage după sine eliminarea candidaturilor respective.*

1. Organizarea concursului, conform calendarului de selecție:

**08-13.01.2025:** Perioada de completare a formularelor de candidatură trimise, împreună cu prezentarea Power Point, la adresa <https://forms.gle/KPEBuPKESRtrBfec8> , ora 12:00 (nerespectarea termenului-limită, indiferent de motiv, atrage respingerea dosarului de candidatură din oficiu)

**15.01.2025:** Anunțarea, pe mail, a programării elevilor pentru interviul de selecție

**16.01.2025:** Interviul de selecție în limba română, ora 10:00

**16.01.2025:** Afișarea rezultatelor (ora 14:00)

**16.11.2025:** Depunerea contestațiilor la adresa [erasmus.vet@balasadoamna.ro](mailto:erasmus.vet@balasadoamna.ro), în intervalul 14:00 – 16:00. (nerespectarea intervalului, indiferent de motiv, atrage respingerea contestației din oficiu)

**16 – 17.01.2025:** Analizarea și soluționarea contestațiilor

**17.01.2025:** Afișarea rezultatelor finale (ora 20:00)

**20.01.2025:** Întâlnirea cu elevii și cu părinții/reprezentanții legali ai acestora (vor fi prezenți ambii părinți/reprezentanți legali; în cazul excepționale, se admite procura, pentru părintele/reprezentantul legal absent), pentru semnarea contractelor (ora 17.00).

**Art. 6** Candidații vor susține un interviu, în limba română, care va include întrebări privitoare la motivația pe care o au pentru a participa la concursul de selecție, la calitățile, abilitățile care îi recomandă pentru a fi acceptați în grupa de elevi beneficiari.

**Art. 7** Comisia de selecție este numită de echipa de management a proiectului și este alcătuită din 3 membri ai echipei de proiect.

**Art. 8** Niciunul dintre membrii comisiei de selecție nu poate avea rude sau afini până la gradul IV, inclusiv, în rândul candidaților.

**Art. 9** Principalele atribuții ale comisiei de selecție sunt:

* Evaluarea candidaturilor;
* Centralizarea rezultatelor evaluării;
* Afișarea rezultatelor selecției;
* Realizarea raportului activității de selecție.

**Art. 10** Comisia de contestații este alcătuită din 3 membri ai echipei de proiect dintr-un parteneriat Erasmus+ derulat în școală în ultimii 5 ani.

**Art. 11** Niciunul dintre membrii comisiei de contestații nu poate avea rude sau afini până la gradul IV în rândul candidaților.

**Art. 12** Principalele atribuții ale comisiei de contestații sunt:

* Evaluarea contestațiilor depuse;
* Centralizarea rezultatelor evaluării contestațiilor;
* Afișarea rezultatelor contestațiilor;
* Realizarea raportului activității de evaluare a contestațiilor.

**Art. 13** Punctajul final, după rezolvarea contestațiilor va fi afișat la data stabilită prin prezenta metodologie.

**Art. 14** Persoanele implicate în evaluarea candidaturilor la procesul de selecție (cele din comisia de selecție, precum și cele din comisia de contestații) vor respecta următoarele reguli:

* Exercitarea atribuțiilor cu onestitate, corectitudine și responsabilitate;
* Evaluarea obiectivă şi nediscriminatorie a dosarelor candidaților, în conformitate cu criteriile de selecție stabilite;
* Transparența procesului de selecție;
* Păstrarea confidențialității datelor cu caracter personal ale participanților;
* Respectarea procedurilor și termenelor stabilite.

**Art. 15** Pentru a participa la concursul de selecție, candidații trebuie să îndeplinească următoarele condiții:

1. să aparțină categoriei căreia i se adresează cursurile din proiect: elev în clasa a XI-a A – specializarea Muzică; elev în clasa a XI-a B – specializarea Arte plastice; elev în clasa a XI-a C – specializarea Arhitectură;
2. să aibă competențe lingvistice de comunicare în una din limbile engleză sau franceză, demonstrate prin media cel puțin 8,00 în fiecare dintre ultimii doi ani școlari;
3. să aibă competențe digitale, demonstrate prin media cel puțin 8,00 în fiecare dintre ultimii doi ani școlari;
4. să aibă capacitate de lucru în echipă, spirit novator, toleranță, disponibilitate de a lucra în afara orelor de curs. În acest sens, candidatul va completa o scrisoare de intenție, document care se va regăsi în dosarul de concurs (Anexa 3).

**Art. 16** Dosarul candidaților la concursul pentru selecția echipei de implementare va conține următoarele documente, semnate pe fiecare pagină de către candidat și de către unul dintre părinții acestuia:

1. cerere de înscriere la concursul de selecție (Anexa 1);
2. copie după cartea de identitate;
3. declarație (Anexa 2);
4. scrisoare de intenție în care candidatul își va exprima motivația participării la acest proiect (Anexa 3);
5. acord parental (Anexa 4);
6. acord pentru prelucrarea datelor personale (Anexa 5);
7. adeverință de la medicul de familie, în care să se precizeze că elevul dacă suferă de boli cronice și boli psihice și că este apt pentru deplasarea în străinătate
8. prezentare Power Point, prin intermediul căreia să fie promovată una dintre specializările Liceului de Arte „Bălașa Doamna” Târgoviște (o singură specializare);

**Documentele menționate la punctele 1 – 6 vor fi semnate pe fiecare pagină de către candidat și de către ambii părinți/reprezentanți legali ai acestuia și scanate documente distincte, în format pdf, și vor fi încărcate în formularul disponibil la adresa:** [**https://forms.gle/KPEBuPKESRtrBfec8**](https://forms.gle/KPEBuPKESRtrBfec8)

**Documentul de la punctul 8 va fi încărcat distinct (în formularul disponibil la aceeași adresă).**

**Nerespectarea oricărei cerințe duce la neevaluarea dosarului candidatului respectiv.**

**Art. 17** Dosarele de candidatură vor primi număr de înregistrare după expirarea termenului de transmitere a dosarului, număr de înregistrare ce va fi comunicat de către echipa de implementare pe adresa de email comunicată la transmiterea dosarului. **Adresa de email trebuie să fie cea furnizată de școală (de forma** [**prenume.nume@balasadoamna.ro**](mailto:prenume.nume@balasadoamna.ro)**).**

**Art. 18** Dosarele de candidatură vor fi depuse numai în perioada stabilită prin prezenta procedură, adică **08 – 13.01.2025; termenul limită în ultima zi este ora 12:00 (ora României).** **După încheierea perioadei de depunere a dosarelor, niciun candidat nu se mai poate înscrie pentru a participa la concursul de selecție.**

**Art. 19** **Documentul menționat la art. 16, punctul 7, nu este evaluat, dar activitățile specifice ale proiectului pot fi adaptate în funcție de conținutul acestui document.**

**Art. 20** Interviul, desfășurat în limba română, va avea loc în data de **16.01.2025,** **ora 10.00**, la sediul Liceului de Arte „Bălașa Doamna” Târgoviște și va avea durata de 5 minute, pentru fiecare candidat. Ordinea în care vor intra candidații va fi alfabetică, pe clase. Ordinea va fi comunicată prin afișare la sediul Liceului de Arte „Bălașa Doamna” Târgoviște, dar și prin email transmis tuturor participanților (fără comunicarea adreselor de email; numele nu vor fi anonimizate).

**Art. 21** În urma concursului de selecție, vor fi admiși câte **8 elevi titulari** și câte **2 rezerve, din clasele a XI-a A – specializarea Muzică, a XI-a B – specializarea Arte Plastice și a XI-a C – specializarea Arhitectură**, în ordinea descrescătoare a punctajului obținut.

**Art. 22** După afișarea punctajului, cererile de contestații vor fi depuse prin completarea și semnarea unui formular și trimiterea acestuia în data de **16.01.2025**, în intervalul orar **14:00-16:00**, prin email, la adresa [erasmus.vet@balasadoamna.ro](mailto:erasmus.vet@balasadoamna.ro) și vor primi număr de înregistrare la expirarea termenului. Rezultatele finale vor fi comunicate prin email și prin afișare, în data de 17.01.2025, nu mai târziu de ora 20:00. **Numele nu vor fi anonimizate**.

**Art. 23** În urma analizării contestațiilor de către comisia desemnată, se vor afișa rezultatele finale, la termenul stabilit prin prezenta procedură. Aceste rezultate nu pot fi contestate, iar hotărârea comisiei de contestații este definitivă.

**IV. Criterii de selecție**

1. **Condiții de eligibilitate:**
2. **Participanții la selecție trebuie să fie elevi în clasa a XI-a A sau în clasa a XI-a B sau în clasa a XI-a C, din Liceul de Arte ”Bălașa Doamna” Târgoviște;**
3. **Elevii trebuie să aibă acordul ambilor părinți/reprezentanți legali, pentru a participa la toate activitățile prilejuite de mobilitate, atât înainte de aceasta, cât și ulterior acesteia;**
4. **Dosarele de candidatură trebuie să fie corect și complet întocmite.**

**Notă!**

**Pentru ca elevii să se poată înscrie la concursul de selecție, trebuie îndeplinite toate cele 3 condiții de eligibilitate.**

1. **Condiții de selecție:**
2. Respectarea termenului de depunere a dosarelor de candidatură;
3. Cunoștințe şi competențe de comunicare în una din limbile engleză sau franceză, demonstrate prin media cel puțin 8,00 în ultimii doi ani școlari;
4. Disponibilitate temporală (disponibilitatea de lucru în afara orelor de curs, în weekend sau, după situație, chiar în vacanță);
5. Dorință de implicare şi asumarea responsabilității;
6. Abilități de exprimare în mod creativ;
7. Disponibilitate de lucru în echipă, seriozitate;
8. Interes pentru studiu şi documentare;
9. Spirit de inițiativă;
10. Toleranță, rezistență la stres, capacitate de adaptare;
11. Respectarea termenelor de lucru și de predare a unor materiale;
12. Curiozitate intelectuală.
13. **Acordarea punctajului:**
14. Motivația participării la activitățile proiectului, rezultată din scrisoarea de intenție (originalitate, claritate, calitatea argumentării ideilor, corectitudinea gramaticală a exprimării) – 40 puncte
15. Prezentarea Power Point (creativitate, originalitate, mesaj) – 30 puncte (a se vedea grila de evaluare, în fișierul „Detalii ppt – selecție elevi, anul IV”)
16. Interviul în limba română (corectitudinea exprimării, fluență, acuratețe, spontaneitate, cunoașterea propriei specializări, participarea la activități artistice specifice specializării, motivația alegerii stagiului Erasmus+, legătura dintre studiile în curs, stagiul Erasmus+ şi cariera viitoare) – 30 puncte

Total – 100 puncte

**VI. Dispoziții finale**

**Art. 24** În termen de 3 zile lucrătoare de la finalizarea evaluării, secretarul comisiei de selecție va întocmi un raport privind selecția beneficiarilor. Raportul trebuie să cuprindă:

* + - 1. data și locul sesiunii de evaluare;
      2. componența comisiei;
      3. analiza dosarelor;
      4. rezultatele finale ale evaluării.

**Art. 25** Dosarele de participare la selecție, însoțite de toate documentele comisiei de evaluare, semnate de toți membrii, raportul comisiei, însoțit de listele finale, fac parte din documentația proiectului. Ele vor fi gestionate conform deciziei echipei de management și arhivate conform prevederilor legale.

**VII. Fondurile din proiect**

**Art. 26** Elevii care participă la procesul de selecție şi se califică, vor face parte din grupa de beneficiari ai proiectului și vor participa, în cursul anului școlar 2024 – 2025, la o deplasare transnațională, cu durata de 19 zile, care se va încheia cel mai târziu la data de 10.05.2025.

**Art. 27** Elevii care vor fi selectați în grupa de beneficiari ai proiectului, vor avea nevoie de adeverință medicală de la medicul școlii/medicul de familie, semnată şi ștampilată de către acesta, care să ateste că aceștia nu suferă de boli cronice și boli psihice și că sunt apți din punct de vedere medical pentru o astfel de deplasare.

**Art. 28** Bugetul proiectului pentru schimburile de elevi acoperă costurile de transport și subzistență (cazare, masă, activități locale etc.) în procent de 80%. Elevii vor suporta diferența de 20%, aceasta urmând a fi restituită în termen de 60 de zile de la decontarea restului de plată de către Agenția Națională.

**Important!**

**În cazul în care s-a realizat plata cheltuielilor de călătorie, iar elevul renunță la mobilitate (indiferent de motiv, cu excepția situațiilor grave de sănătate), conform regulamentului financiar Erasmus +, acesta va rambursa integral contravaloarea cheltuielilor efectuate.**